Med 3.000 danskere sat ud af spil svækkedes den danska hær. De svenske tropper og deres ledelse fik forøget deres selvtillid, da det havde vist sig, at danskerne var mindre slagkraftige end forventet. Dette havde stor betydning for de følgende kampe.<ref name="Kuvaja87" /> Karl 11. og de svenske styrker gik efter slaget i forsvarsstilling bag åen [[Viskan]] ved Syllinge ([[Åskloster]]). Danskerne anså, at risikoen ved et angreb mod svenskernes forsvarsstilling var for stor og trak sig derfor tilbage i vinterkvarter ved [[Rönne å]] mellem Helsingborg og [[Ängelholm]]. De danske styrker blev på grund af nederlaget forhindrede i at indtage Halmstad og forenes med de norske styrker i Bohuslän. Efter svenske forstærkninger til Göteborg og udeblevet hjælp fra de danske tropper opgav de norske styrker belejringen af Göteborg.<ref name="Kuvaja89">{{Harvnb|Kuvaja|2008|p=89}}</ref> Rent militært betød den svenske sejr kun lidt, men den svenske ledelse drog lærdom af erfaringerne ved kommende slag.<ref name="Stade102103">{{Harvnb|Stade|Rystad|2005|pp=102-103}}</ref>
Historie